**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

|  |  |
| --- | --- |
| **Száma**:………./2025  **Előterjesztő**: Dr. Csáky András, polgármester  **Szakmai et.:** Tabáni Ádám Tamás, ügyvezető  **Ügyintéző:** Boda Teréz, fejlesztési menedzser | **Tárgy**: „Magyarország Ifjúsági Fővárosa 2026” pályázat benyújtása  Melléklet: 428/2025. (IX.18.) Ök. határozat,  ifjúsági referens véleménye. |

**ELŐTERJESZTÉS**

**a Képviselő-testület 2025. szeptember 30-i rendkívüli ülésére**

**Tisztelt Képviselő-testület!**

A 428/2025. (IX.18.) Ök. határozat szerint a Ceglédi Városfejlesztési Kft megvizsgálta a „Magyarország Ifjúsági Fővárosa 2026” című „pályázati kiírás relevanciáját és a város pályázati esélyeit”.

Ez alapján elmondható, hogy a Ceglédi Városfejlesztési Kft. vállalja a pályázati dokumentáció benyújtását a rendelkezésre álló szűkös határidő ellenére, különös tekintettel arra, hogy a pályázat támogatási intenzitása 100%.

A partnerségi kapcsolat felvétele megtörtént a reménybeli partnerrel, Csíkszeredával, akik a testületi ülést követő napokban jeleznek vissza számunkra, így kétségessé válik a pályázati feltétel teljesítése.

Az előterjesztést az Értéktár és Értékvédelmi Bizottság tárgyalja, a bizottság véleménye a testületi ülésen helyben kerül ismertetésre.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 44. § c.) pontjának rendelkezéseire -* ***minősített*** *szavazati arányt igényel.*

Kérem, hogy a Tisztelt Képviselő-testület támogassa Cegléd Város Önkormányzatának pályázatban való részvételét.

Cegléd, 2025.09.25.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. pályázatot nyújt be a „Magyarország Ifjúsági Fővárosa 2026” pályázati felhívásra.
2. Felhatalmazza a polgármestert a szükséges nyilatkozatok aláírására és nyertes pályázat esetén a támogatási szerződés aláírására.
3. Utasítja a Ceglédi Városfejlesztési Kft-t, hogy a pályázati dokumentációt készítse elő és nyújtsa be.
4. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnal **Felelős:** Dr. Csáky András, polgármester

A határozatokat kapja:

1. Értéktár és Értékvédelmi Bizottság
2. ifj. Károly Ferenc önkormányzati képviselő
3. Kocsó Tamás bizottsági tag
4. Ceglédi Városfejlesztési Kft

Az előterjesztést láttam:

Dr. Diósgyőri Gitta

címzetes főjegyző